title: Direktiva Komisije 2004/78/EZ od 29. travnja 2004. o izmjeni Direktive 2001/56/EZ Europskog parlamenta i Vijeća o sustavima grijanja u motornim vozilima i njihovim prikolicama i Direktive Vijeća 70/156/EEZ, radi prilagodbe tehničkom napretku  Tekst značajan za EGP

text:
                  13/Sv. 24

                  HR

                  Službeni list Europske unije

                  74

            32004L0078

                  L 153/103

                  SLUŽBENI LIST EUROPSKE UNIJE

            DIREKTIVA KOMISIJE 2004/78/EZ
      od 29. travnja 2004.
      o izmjeni Direktive 2001/56/EZ Europskog parlamenta i Vijeća o sustavima grijanja u motornim vozilima i njihovim prikolicama i Direktive Vijeća 70/156/EEZ, radi prilagodbe tehničkom napretku
      (Tekst značajan za EGP)
      (2004/78/EZ)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu Vijeća 70/156/EEZ od 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (1), a posebno njezin članak 13. stavak 2.,
      uzimajući u obzir Direktivu 2001/56/EZ Europskog parlamenta i Vijeća od 27. rujna 2001. o sustavima za grijanje motornih vozila i njihovih prikolica (2), a posebno njezin članak 5.,
      budući da:

                  (1)

                  Direktiva 2001/56/EZ donesena je kao jedna od posebnih direktiva postupka homologacije tipa koji je određen Direktivom 70/156/EEZ. Direktiva 2001/56/EZ propisuje zahtjeve za homologaciju tipa vozila opremljenih grijačima koji rade na principu izgaranja i grijačima koji rade na principu izgaranja kao sastavnim dijelovima.

                  (2)

                  Prema članku 5. Direktive 2001/56/EZ Komisija mora provjeriti dodatne sigurnosne zahtjeve u pogledu sustava za grijanje motornih vozila na ukapljeni naftni plin (UNP).

                  (3)

                  Dosada su države članice primjenjivale pojedinačne nacionalne propise za vozila opremljena sustavima grijanja na UNP. Kako bi se osigurao usklađen pristup tehničkim zahtjevima za uređaje i sustave grijanja na UNP, u sustavu homologacije tipa motornih vozila i njihovih prikolica treba primijeniti dvije, već postojeće europske norme. S obzirom na tehnički napredak, smatra se potrebnim uvesti te dvije EN norme kao i glavne elemente Pravilnika UN/ECE br. 67. u Direktivu 2001/56/EZ.

                  (4)

                  Direktiva 2001/56/EZ treba se stoga odgovarajuće izmijeniti; posebno radi jasnoće treba zamijeniti Prilog VIII.

                  (5)

                  Iznimke u vezi sustava grijanja za vozila za posebne namjene, posebno motornih kamp-kućica i kamp-prikolica koje su često opremljene sustavima grijanja na UNP više se ne zahtijevaju zbog uvođenja zahtjeva za sustave grijanja na UNP. Stoga se usklađene sigurnosne odredbe Direktive 2001/56/EZ moraju primijeniti na sva vozila uključujući vozila za posebne namjene prema Prilogu XI. Direktivi 70/156/EEZ.

                  (6)

                  Direktiva 70/156/EEZ treba stoga na odgovarajući način izmijeniti.

                  (7)

                  Mjere predviđene ovom Direktivom u skladu su s mišljenjem Odbora za prilagodbu tehničkom napretku koji je osnovan prema članku 13. Direktive 70/156/EEZ,

            DONIJELA JE OVU DIREKTIVU:
      Članak 1.
      Izmjene Direktive 2001/56/EZ
      Direktiva 2001/56/EZ mijenja se kako slijedi:

                  1.

                  Prilozi I. i II. izmjenjuju se prema dijelu A Priloga I. ovoj Direktivi;

                  2.

                  Prilog VIII. zamjenjuje se tekstom iz dijela B. Priloga I. ovoj Direktivi.

            Članak 2.
      Izmjene Direktive 70/156/EEZ
      Direktiva 70/156/EEZ izmjenjuje se prema Prilogu II. ovoj Direktivi.
      Članak 3.
      Prijelazne odredbe

                  1.

                  S učinkom od 1. listopada 2004., u vezi novog tipa vozila opremljenog sustavom grijanja na UNP koji poštuje zahtjeve propisane u prilozima I., II. i IV. do VIII. Direktivi 2001/56/EZ kako je izmijenjena ovom Direktivom, države članice ne smiju vezano za sustave grijanja:

                              (a)

                              odbiti dodijeliti EZ homologaciju tipa ni nacionalnu homologaciju tipa; ni

                              (b)

                              zabraniti registraciju, prodaju ili početak uporabe.

                  2.

                  S učinkom od 1. listopada 2004., u vezi novog tipa grijača, kao sastavnog dijela koji radi na UNP i poštuje zahtjeve propisane u prilozima I., II. i IV. do VIII. Direktivi 2001/56/EZ kako je izmijenjena ovom Direktivom, države članice ne smiju:

                              (a)

                              odbiti dodijeliti EZ homologaciju tipa ni nacionalnu homologaciju tipa; ni

                              (b)

                              zabraniti prodaju ni početak uporabe.

                  3.

                  S učinkom od 1. siječnja 2006., u vezi tipa vozila opremljenog sustavom grijanja na UNP i tipa grijača na principu izgaranja, kao sastavnim dijelom koji radi na UNP i koji ne poštuju zahtjeve propisane u prilozima I., II. i IV. do VIII. Direktivi 2001/56/EZ kako je izmijenjena ovom Direktivom, države članice moraju odbiti dodijeliti EZ homologaciju tipa i mogu odbiti nacionalnu homologaciju tipa.

                  4.

                  S učinkom od 1. siječnja 2007., u vezi vozila koja su opremljena sustavom grijanja na UNP koji ne poštuje zahtjeve propisane u prilozima I., II. i IV. do VIII. Direktivi 2001/56/EZ kako je izmijenjena ovom Direktivom, države članice:

                              (a)

                              smatraju da potvrda o sukladnosti koju imaju nova vozila prema odredbama Direktive 70/156/EEZ više ne vrijedi u smislu članka 7. stavka 1. te Direktive; i

                              (b)

                              mogu odbiti registraciju, prodaju ili početak uporabe novih vozila,

                        koji se odnose na sustave grijanja.

                  5.

                  S učinkom od 1. siječnja 2007. zahtjevi u prilozima I., II. i IV. do VIII. Direktivi 2001/56/EZ kako je izmijenjena ovom Direktivom u vezi s grijačima na principu izgaranja kao sastavnim dijelovima koji rade na UNP, primjenjuju se u smislu članka 7. stavka 2. Direktive 70/156/EEZ.

            Članak 4.
      Prenošenje

                  1.

                  Države članice donose zakone i druge propise potrebne za usklađivanje s ovom Direktivom najkasnije do 30. rujna 2004. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
                  Kad države članice donose ove odredbe, te odredbe sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.

                  2.

                  Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

            Članak 5.
      Stupanje na snagu
      Ova Direktiva stupa na snagu dvadesetog dana od dana objave u Službenom listu Europske unije.

      Članak 6.
      Adresati
      Ova je Direktiva upućena državama članicama.

         Sastavljeno u Bruxellesu 29. travnja 2004.

               Za Komisiju

            Erkki LIIKANEN

               Član Komisije

         (1)  SL L 42, 23.2.1970., str. 1. Direktiva kako je zadnje izmijenjena Direktivom 2004/3/EZ Europskog parlamenta i Vijeća (SL L 49, 19.2.2004., str. 36.).

         (2)  SL L 292, 9.11.2001., str. 21. Direktiva kako je zadnje izmijenjena Aktom o pristupanju iz 2003.
      PRILOG I.
      IZMJENE DIREKTIVE 2001/56/EZ

         DIO A

      1.   PRILOG I. ZAMJENJUJE SE SLJEDEĆIM:

                  (a)

                  u Dodatku 1. dodaju se nove točke 9.10.5.3. i 9.10.5.3.1., i glasi:

                              „9.10.5.3.

                              Kratak opis tipa vozila s obzirom na sustav grijanja koji radi na principu izgaranja i s obzirom na automatsku kontrolu:

                              9.10.5.3.1.

                              pregledni crtež grijača koji rade na principu izgaranja, sustava za dovod zraka, ispušnog sustava, spremnika goriva, sustava za dovod goriva (uključujući ventile) i električnih priključaka iz čega je vidljiv njihov smještaj u vozilu.”

                        Prijašnja točka 9.10.5.3. mijenja se i postaje točka 9.10.5.4.;

                  (b)

                  Dopuni Dodatka 2. dodaju se nove točke1.2.1. i 1.2.2., i glasi:

                              „1.2.1.

                              Marka i tip:

                              1.2.2.

                              Broj sastavnog dijela i odobrenja, ako je potrebno:”;

                  (c)

                  u Dodatku 3. točka 1.2. zamjenjuje se sljedećim:

                              „1.2.

                              Detaljan opis, pregledan nacrt i upute za ugradbu grijača koji radi na principu izgaranja i svih njegovih sastavnih dijelova:”;

                  (d)

                  u točki 1.1.2. Dodatka 5. Priloga I., „Direktiva 78/548/EEZ” mijenja se u „Direktiva 2001/56/EZ”.

            2.   TOČKA 3.2.1. PRILOGA II. ZAMJENJUJE SE SLJEDEĆIM:

                  (a)

                  u tablici u retku „Grijač na plinsko gorivo” ‚„Vidjeti napomene 2. i 3.” mijenja se u „Vidjeti napomenu 3.”;

                  (b)

                  briše se napomena 2.

         DIO B

      Prilog VIII. zamjenjuje se sljedećim:

            „PRILOG VIII.
            SIGURONOSNI ZAHTJEVI ZA GRIJAČE KOJI RADE NA PRINCIPU IZGARANJA I RADE NA UNP I ZA SUSTAVE GRIJANJA KOJI RADE NA UNP
            1.   SUSTAVI GRIJANJA NA UNP ZA CESTOVNU UPORABU

                        1.1.

                        Ako sustav grijanja koji radi na UNP u motornom vozilu može biti u uporabi i za vrijeme vožnje, grijač na principu izgaranja koji radi na UNP i njegov sustav za napajanje moraju poštovati sljedeće zahtjeve:

                                    1.1.1.

                                    Grijač na principu izgaranja koji radi na UNP treba poštovati zahtjeve usklađene norme o specifikacijama za namjenske uređaje na UNP – opremu za grijanje prostora na UNP, koja je nezavisna od zraka u prostoru, za ugradbu u vozila i brodice (EN 624:2000) (1).

                                    1.1.2.

                                    Kod trajno ugrađenih spremnika za UNP, svi sastavni dijelovi sustava u doticaju s UNP-om u tekućem stanju (svi sastavni dijelovi od naprave za punjenje do isparivača/regulatora pritiska) i pridružene instalacije za UNP u tekućem stanju, moraju poštovati tehničke zahtjeve Uredbe UN/ECE br. 67-01, dijelove I. i II. i priloge 3. do 10., 13. i 15. do 17. (2).

                                    1.1.3.

                                    Dijelovi instalacije sustava za grijanje koji dolaze u doticaj s UNP-om u plinovitom stanju moraju poštovati zahtjeve usklađene norme EN 1949:2002 (3) o specifikacijama za instalaciju sustava na UNP u vozilima za stanovanje u slobodno vrijeme i u drugim cestovnim vozilima.

                                    1.1.4.

                                    Sustav za dovod UNP-a mora biti konstruiran tako da se UNP dovodi pod zahtijevanim pritiskom i u ispravnom agregatnom stanju za ugrađeni grijač na principu izgaranja koji radi na UNP. Dopušteno je istakati UNP iz trajno ugrađenog spremnika, bilo u plinovitom bilo u tekućem stanju.

                                    1.1.5.

                                    Ispust za tekućinu trajno ugrađenog spremnika za UNP za dovod UNP-a grijaču mora se osigurati s daljinski upravljanim ventilom za napajanje sa sigurnosnim ventilom prema zahtjevu iz stavka 17.6.1.1. Uredbe UN/ECE br. 67-01. Daljinski upravljan ventil za napajanje sa sigurnosnim ventilom mora biti upravljan tako da se automatski zatvori pet sekundi nakon prestanka rada motora vozila, bez obzira na položaj prekidača za paljenje. Ako se za pet sekundi aktivira prekidač za paljenje grijača ili sustava za dovod UNP-a, sustav grijanja smije nastaviti radom. Grijanje se uvijek može ponovo uključiti.

                                    1.1.6.

                                    Ako se UNP dovodi u plinovitom stanju iz trajno ugrađenog spremnika za UNP ili odvojenih prenosivih cilindra za UNP, treba osigurati odgovarajuće mjere kako:

                                                1.1.6.1.

                                                tekući UNP ne bi ušao u regulator pritiska i grijač na principu izgaranja koji radi na UNP. Može se koristiti separator;

                                                1.1.6.2.

                                                kako ne bi došlo do nekontroliranog istjecanja zbog nezgoda. Treba osigurati način kako bi se zaustavilo istjecanje UNP-a ugradbom uređaja neposredno iza regulatora ugrađenog na cilindar ili spremnik ili, ako je regulator ugrađen dalje od cilindra ili spremnika, treba ugraditi jedan uređaj neposredno prije crijeva ili cijevi iz cilindra ili spremnika, a dodatni uređaj iza regulatora.

                                    1.1.7.

                                    Ako se UNP dovodi u tekućem stanju, isparivač i regulator pritiska treba odgovarajuće zagrijati prikladnim izvorom topline.

                                    1.1.8.

                                    U motornim vozilima koja rabe UNP u pogonskom sustavu, grijač koji radi na principu izgaranja na UNP, može se priključiti na isti trajno ugrađeni spremnik UNP-a koji motor opskrbljuje UNP-om, uz uvjet da su ispunjeni sigurnosni zahtjevi pogonskog sustava. Ako se za grijanje rabi odvojeni spremnik UNP-a, taj spremnik mora imati vlastitu napravu za punjenje.

                  2.   SUSTAVI ZA GRIJANJE NA UNP SAMO ZA UPORABU U VOZILIMA U MIROVANJU

                        2.1.

                        Grijač, koji radi na UNP na principu izgaranja i njegov sustav za dovod UNP-a, u okviru sustava za grijanje na UNP koji se rabi samo dok vozilo nije u pokretu, moraju poštovati sljedeće zahtjeve:

                                    2.1.1.

                                    Trajne oznake moraju biti pričvršćene na odjeljak gdje su pohranjeni prenosivi cilindri s UNP-om i u neposrednoj blizini upravljačkog uređaja sustava za grijanje, s uputama da grijač na UNP ne smije raditi i da ventil prijenosnog cilindra za UNP mora biti zatvoren dok se vozilo kreće.

                                    2.1.2.

                                    Grijač na principu izgaranja koji radi na UNP mora poštovati zahtjeve odjeljka 1.1.1.

                                    2.1.3.

                                    Ugrađeni dio sustava grijanja na UNP koji koristi UNP u plinovitom stanju mora poštovati zahtjeve odjeljka 1.1.3.

         (1)  Komunikacija Komisije u okviru provedbe Direktive Vijeća 90/396/EEZ od 29. lipnja 1990. o usklađivanju zakonodavstava država članica u odnosu na uređaje u kojima izgaraju plinska goriva (SL C 202, 18.7.2001., str. 5.)

         (2)  Uredba UN/ECE br. 67:
      Univerzalne odredbe o

                  I.

                  Odobrenju specifičnih uređaja motornih vozila koja rabe ukapljene naftne plinove u pogonskom sustavu

                  II.

                  Odobrenju vozila opremljenih sa specifičnim uređajima za uporabu ukapljenih naftnih plinova u pogonskom sustavu s obzirom na ugradnju takvih uređaja.

                              E/ECE/324

                              Rev.1/Add.66/Rev.1

                              E/ECE/TRANS/505

                              E/ECE/324

                              Rev.1/Add.66/Rev.1/Modif.1

                              E/ECE/TRANS/505

                              E/ECE/324

                              Rev.1/Add.66/Rev.1/Corr.1

                              E/ECE/TRANS/505

                              E/ECE/324

                              Rev.1/Add.66/Rev.1/Corr.2

                              E/ECE/TRANS/505

                              E/ECE/324

                              Rev.1/Add.66/Rev.1/Modif.2

                              E/ECE/TRANS/505

         (3)  EN 1949:2002 je pripremio Europski odbor za standardizaciju (CEN). EN 624:2000 upućuje na 1949:2002 (vidjeti točku 1.1.1.).”
      PRILOG II.
      Direktiva 70/156/EEZ zamjenjuje se sljedećim:

                  1.

                  u Prilogu I. dodaju se sljedeće točke:

                              „9.10.5.3.

                              Kratak opis tipa vozila s obzirom na sustav grijanja koji radi na principu izgaranja i automatsko upravljanje:

                              9.10.5.3.1.

                              pregledni crtež grijača koji rade na principu izgaranja, sustava za dovod zraka, ispušnog sustava, spremnika goriva, sustava za dovod goriva (uključujući ventile) i električnih priključaka iz čega je vidljiv njihov smještaj u vozilu.”

            Nekadašnja točka 9.10.5.3. mijenja se i postaje točka 9.10.5.4.

                  2.

                  Prilog XI. zamjenjuje se sljedećim:

                  (a)

                  U Dodatku 1., točka 36. zamjenjuje se sljedećim tekstom:

                  Točka

                  Predmet

                  Direktiva br.

                  M1 ≤ 2 500 (1) kg

                  M1 > 2 500 (1) kg

                  M2

                  M3

                                    „36.

                                    Sustavi za grijanje

                                    2001/56/EZ

                                    X

                                    X

                                    X

                                    X”

                  (b)

                  U Dodatku 2., točka 36. zamjenjuje se sljedećim tekstom:

                  Točka

                  Predmet

                  Direktiva br.

                  M1

                  M2

                  M3

                  N1

                  N2

                  N3

                  O1

                  O2

                  O3

                  O4

                                    „36.

                                    Sustavi za grijanje

                                    2001/56/EZ

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X”

                  (c)

                  U Dodatku 3., dodana je točka 36.:

                  Točka

                  Predmet

                  Direktiva br.

                  M1

                  M2

                  M3

                  N1

                  N2

                  N3

                  O1

                  O2

                  O3

                  O4

                                    „36.

                                    Sustavi za grijanje

                                    2001/56/EZ

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X”

                  (d)

                  U Dodatku 4., dodana je točka 36.:

                  Točka

                  Predmet

                  Direktiva br.

                  Pokretna dizalica kategorije N

                                    „36.

                                    Sustavi za grijanje

                                    2001/56/EZ

                                    X”

                  (e)

                  U „Značenju slova” brišu se sljedeća slova:

                  „I

                  Uporaba ograničena na one sustave grijanja koji nisu namijenjeni posebno za stanovanje.”

                  „P

                  Uporaba ograničena na one sustave grijanja koji nisu namijenjeni posebno za stanovanje. Vozilo treba opremiti na prednjem dijelu odgovarajućim sustavom.”


title: Direktiva Komisije 2008/53/EZ od 30. travnja 2008. o izmjeni Priloga IV. Direktivi Vijeća 2006/88/EZ s obzirom na proljetnu viremiju šarana (SVC)  Tekst značajan za EGP

text:
               03/Sv. 51

               HR

               Službeni list Europske unije

               209

         32008L0053

               L 117/27

               SLUŽBENI LIST EUROPSKE UNIJE

         DIREKTIVA KOMISIJE 2008/53/EZ
   od 30. travnja 2008.
   o izmjeni Priloga IV. Direktivi Vijeća 2006/88/EZ s obzirom na proljetnu viremiju šarana (SVC)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i suzbijanju određenih bolesti akvatičnih životinja (1), a posebno njezin članak 61. stavak 2.,
   budući da:

               (1)

               Direktiva 2006/88/EZ utvrđuje određena pravila o zdravlju životinja koja se primjenjuju na životinje akvakulture i njihove proizvode. Navedena pravila uzimaju u obzir popis egzotičnih i neegzotičnih bolesti iz dijela II. Priloga IV. toj Direktivi i prijemljive vrste.

               (2)

               Proljetna viremija šarana (SVC) obuhvaćena je popisom neegzotičnih bolesti iz dijela II. Priloga IV. Direktivi 2006/88/EZ.

               (3)

               U okviru rasprava u Vijeću koje su dovele do donošenja Direktive 2006/88/EZ, Komisija je objavila deklaraciju kojom se potvrđuju zabrinutosti nekoliko država članica koje proizvode šarane o posljedicama podvrgavanja SVC-a usklađenih odredbama Zajednice. Komisija je zato objavila da će nakon stupanja Direktive 2006/88/EZ na snagu, ali prije datuma njezine primjene, na zahtjev i na temelju argumenata koji joj budu predstavljeni, ponovno ocijeniti treba li SVC i dalje biti na popisu iz dijela II. Priloga IV. toj Direktivi. Komisija je dobila zahtjeve za ponovnu procjenu od više država članica.

               (4)

               Dio I. Priloga IV. Direktivi 2006/88/EZ određuje kriterije za navođenje bolesti kao egzotičnih i neegzotičnih. U skladu s kriterijima za nabrajanje neegzotičnih bolesti, treba razmotriti ima li bolest mogućnost značajnog utjecaja na gospodarstvo ako se unese u državu u kojoj nije bilo te bolesti, gubicima u proizvodnji i godišnjim troškovima povezanima s bolešću i njenim nadzorom koji premašuje 5 % vrijednosti proizvodnje vrsta životinja akvakulture prijemljivih na bolest u regiji.

               (5)

               Prema informacijama država članica koje su glavni proizvođači šarana, SVC je već endemska bolest. Međutim, u posljednjih 20 do 25 godina SVC nije nanijela veće gubitke industriji.

               (6)

               Osim toga, treba ocijeniti može li se SVC kontrolirati na razini države članice i je li takva kontrola troškovno opravdana. Zbog hidrografskog položaja i strukture akvakulture šarana u državama članicama koje su glavni proizvođači šarana, troškovi vezani za mjere iskorjenjivanja te bolesti bili bi nerazmjerni ekonomskim gubicima koje bolest uzrokuje. Na temelju posljednjih dobivenih informacija čini se da SVC ne ispunjava sve kriterije za uvrštenje na popis neegzotičnih bolesti iz dijela II. Priloga IV. Direktivi 2006/88/EZ.

               (7)

               Stoga je primjereno ukloniti SVC s popisa neegzotičnih bolesti iz dijela II. Priloga IV. Direktivi 2006/88/EZ.

               (8)

               Članak 43. Direktive 2006/88/EZ utvrđuje da države članice mogu poduzeti mjere za sprečavanje unosa ili za kontrolu bolesti koje nisu nabrojene u dijelu II. Priloga IV. Direktivi ako te bolesti predstavljaju značajan rizik za zdravstveno stanje životinja akvakulture ili divljih životinja akvakulture u tim državama članicama. Navedene mjere ne smiju prijeći granice prikladnoga i potrebnoga da se spriječi unos takvih bolesti ili kontrola nad njima.

               (9)

               U skladu s člankom 63. Direktive 2006/88/EZ, treba nastaviti primjenjivati Odluku Komisije 2004/453/EZ od 29. travnja 2004. o provedbi Direktive Vijeća 91/67/EEZ s obzirom na mjere protiv određenih bolesti životinja akvakulture (2) za potrebe Direktive 2006/88/EZ do donošenja potrebnih odredbi u skladu s člankom 43. te Direktive, a koje treba donijeti najkasnije tri godine nakon stupanja Direktive na snagu.

               (10)

               Na temelju Odluke Komisije 2004/453/EZ, Danska, Irska, Finska, Švedska i Ujedinjena Kraljevina proglasile su čitav svoj teritorij ili njegove dijelove slobodnima od SVC-a ili su ih stavile pod nadzor i uključile u programe iskorjenjivanja. Zato te države članice mogu zahtijevati dodatna jamstva za unos vrsta prijemljivih na SVC na svoje teritorije.

               (11)

               Državama članicama koje mogu zahtijevati dodatna jamstva u skladu s Odlukom 2004/453/EZ treba dozvoliti da nastave primjenjivati mjere u skladu s člankom 43. Direktive 2006/88/EZ, uključujući ograničenja za stavljanje na tržište i uvoz, da bi kontrolirale SVC i sačuvale svoj status bez bolesti.

               (12)

               Prilog IV. Direktivi 2006/88/EZ stoga treba sukladno izmijeniti.

               (13)

               Direktiva 2006/88/EZ utvrđuje da države članice moraju donijeti nacionalne mjere usklađene s tom Direktivom do 1. svibnja 2008. i primjenjivati nacionalne propise do 1. kolovoza 2008. Da bi se državama članicama dalo dovoljno vremena, treba do 1. kolovoza 2008. donijeti nacionalne mjere koje udovoljavaju Direktivi 2006/88/EZ, kako je izmijenjena ovom Direktivom, a nacionalne propise treba primjenjivati od 1. kolovoza 2008.

               (14)

               Mjere predviđene ovom Direktivom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU DIREKTIVU:
   Članak 1.
   Prilog IV. Direktivi 2006/88/EZ izmjenjuje se u skladu s Prilogom ovoj Direktivi.
   Članak 2.
   Države članice najkasnije do 1. kolovoza 2008. donose i objavljuju zakone i druge propise potrebne za usklađivanje s ovom Direktivom. One Komisiji odmah dostavljaju tekst tih odredaba i korelacijsku tablicu između tih odredbi i ove Direktive.
   One te odredbe primjenjuju od 1. kolovoza 2008.
   Kad države članice donesu ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Države članice Komisiji dostavljaju tekst glavnih odredaba nacionalnoga prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana nakon objave u Službenom listu Europskih zajednica.
   Članak 4.
   Ova je Direktiva upućena državama članicama.

      Sastavljeno u Bruxellesu 30. travnja 2008.

            Za Komisiju

         Androulla VASSILIOU

            Članica Komisije

      (1)  SL L 328, 24.11.2006., str. 14.

      (2)  SL L 156, 30.4.2004., str. 5.; Odluka kako je izmijenjena u  SL L 202, 7.6.2004., str. 4. Odlukom 2006/272/EZ (SL L 99, 7.4.2006., str. 31.).

      PRILOG
      Dio II. Priloga IV. zamjenjuje se sljedećim:

            „DIO II.

            Bolesti s popisa

                     EGZOTIČNE BOLESTI

                     BOLEST

                     PRIJEMLJIVE VRSTE

                     RIBA

                     Epizootska hematopoetska nekroza

                     Kalifornijska pastrva (Oncorhynchus mykiss) i grgeč (Perca fluviatilis)

                     Epizootski ulcerativni sindrom

                     Rodovi: Catla, Channa, Labeo, Mastacembelus, Mugil, Puntius i Trichogaster.

                     MEKUŠCI

                     Infekcija s Bonamia exitiosa

                     Australska kamenica (Ostrea angasi) i čileanska kamenica (O. chilensis)

                     Infekcija s Perkinsus marinus

                     Japanska kamenica (Crassostrea gigas) i američka kamenica (C. virginica)

                     Infekcija s Microcytos mackini

                     Japanska kamenica (Crassostrea gigas), američka kamenica (C. virginica), tihooceanska kamenica (Ostrea conchaphila) i europska kamenica (O. edulis)

                     RAKOVI

                     Taurski sindrom rakova

                     Kozice (Penaeus setiferus, P. stylirostris i P. vannamei)

                     Bolest žute glave rakova

                     Kozice (Penaeus aztecus, P. duorarum, P. japonicus, P. monodon, P. setiferus, P. stylirostris i P. vannamei)

                     NEEGZOTIČNE BOLESTI

                     BOLEST

                     PRIJEMLJIVE VRSTE

                     RIBE

                     Virusna hemoragijska septikemija
                     (VHS)

                     Haringe (Clupea spp.), bjelice (Coregonus sp.), štuka (Esox lucius), bakalar (Gadus aeglefinus), pacifički bakalar (G. macrocephalus), atlantski bakalar (G. morhua), pacifički lososi (Oncorhynchus spp.), kalifornijska pastrva (O. mykiss), rocling Onos mustelus, morska pastrva (Salmo trutta), veliki romb (Scophthalmus maximus), papalina (Sprattu ssprattus) i lipljan (Thymallus thymallus)

                     Zarazna hematopoetska nekroza
                     (IHN)

                     kalifornijska pastrva (O. mykiss) i druge vrste lososa (Oncorhynchus keta, O. kisutch, O. masou, O. nerka, O. rhodurus, O. tshawytscha, Salmo salar)

                     Koi herpes viroza (KHV)

                     obični šaran i koi šaran (Cyprinus carpio).

                     Zarazna anemija lososa (ISA)

                     Kalifornijska pastrva (Oncorhynchus mykiss), atlantski losos (Salmo salar), morska pastrva (S. trutta).

                     MEKUŠCI

                     Infekcija s Marteilia refringens

                     Australska kamenica (Ostrea angasi), čileanska kamenica (O. chilensis), europska kamenica (O. edulis), argentinska kamenica (O. puelchana), obična dagnja (Mytilus edulis) i mediteranska dagnja (M. galloprovincialis)

                     Infekcija s Bonamia ostreae

                     Australska kamenica (Ostrea angasi), čileanska kamenica (O. chilensis), tihooceanska kamenica (O. conchaphila), azijska kamenica (O. denselammellosa), europska kamenica (O. edulis), i argentinska kamenica (O. puelchana).

                     RAKOVI

                     Bolest bijelih pjega rakova

                     Svi rakovi iz reda Decapoda.”


title: 70/157/EEZ: Direktiva Vijeća od 6. veljače 1970. o usklađivanju zakonodavstava država članica u odnosu na dopuštenu razini buke i ispušni sustav motornih vozila

text:
               13/Sv. 009

               HR

               Službeni list Europske unije

               3

         31970L0157

               L 042/16

               SLUŽBENI LIST EUROPSKE UNIJE

               06.02.1970.

      DIREKTIVA VIJEĆA

   od 6. veljače 1970.
   o usklađivanju zakonodavstava država članica u odnosu na dopuštenu razini buke i ispušni sustav motornih vozila
   (70/157/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.,
   uzimajući u obzir prijedlog Komisije,
   uzimajući u obzir mišljenje Skupštine (1),
   uzimajući u obzir mišljenje Gospodarskog i socijalnog odbora (2),
   budući da se tehnički zahtjevi koje motorna vozila moraju zadovoljiti u skladu s nacionalnim pravom kojem pripadaju, između ostalog, odnose na dopuštenu razinu buke i ispušni sustav;
   budući da se ovi zahtjevi razlikuju od jedne do druge države članice; budući da je stoga potrebno da sve države članice donesu iste zahtjeve pored ili umjesto svojih postojećih pravila, kako bi dozvolile da se postupak EEZ homologacije tipa, što je predmet Direktive Vijeća (3) od 6. veljače 1970. o usklađivanju zakonodavstava država članica u odnosu na homologaciju tipa motornog vozila i njihovih prikolica, primjeni s obzirom na svaki tip vozila,
   DONIJELO JE OVU DIREKTIVU:
   Članak 1.
   U smislu ove Direktive riječ „vozilo” znači svako motorno vozilo namijenjeno uporabi na cesti, sa ili bez nadogradnje, koje ima barem četiri kotača te najveću konstrukcijsku brzinu veću od 25 kilometara na sat, izuzevši vozila koja se kreću željezničkom prugom, poljoprivredne traktore te strojeve i vozila za javne radove.
   Članak 2.
   Države članice ne smiju odbiti dodijeliti EEZ homologaciju tipa ni nacionalnu homologaciju tipa za vozilo iz razloga koji se odnose na dopuštenu razinu buke ili ispušni sustav, ako njegova razina buke i ispušni sustav zadovoljavaju zahtjeve određene u Prilogu.
   Članak 3.
   Izmjene potrebne za prilagodbu zahtjeva Priloga, kao i vođenje računa o tehničkom napretku, izuzevši zahtjeve navedene u točkama 1.1. i 1.4.1.4., donose se u skladu s postupkom utvrđenim u članku 13. Direktive Vijeća o homologaciji tipa motornih vozila i njihovih prikolica.
   Članak 4.
   1.   Države članice donose odredbe koje sadrže zahtjeve potrebne za usklađivanje s ovom Direktivom u roku od osamnaest mjeseci od priopćenja o ovoj Direktivi i o tome odmah obavješćuju Komisiju.
   2.   Države članice osiguravaju da se Komisiji dostavi tekst glavnih odredaba nacionalnog prava koje donesu u području na koje se odnosi ova Direktiva.
   Članak 5.
   Ova je Direktiva upućena državama članicama.

      Sastavljeno u Bruxellesu 6. veljače 1970.

            Za Vijeće

            Predsjednik

         P. HARMEL

      (1)  SL C 160, 18.12.1969., str. 7.

      (2)  SL C 48, 16.4.1969., str. 16.

      (3)  SL L 42, 23.2.1970., str. 1.
   PRILOG
   I.   DOPUŠTENA RAZINA BUKE
   I.1.   Ograničenja

   Razina buke vozila navedenih u članku 1. ove Direktive, mjerena u uvjetima utvrđenima u ovom Prilogu, ne smije prekoračiti sljedeće razine:

               Kategorija vozila

               Vrijednost iskazana u dB (A) (decibeli (A))

               I.1.1.

               Vozila namijenjena prijevozu putnika i opremljena s najviše devet sjedala, uključujući sjedalo za vozača.

               82

               I.1.2.

               Vozila namijenjena prijevozu putnika i opremljena s više od devet sjedala, uključujući sjedalo za vozača, s najvećom dopuštenom masom koja ne prelazi 3,5 metričke tone.

               84

               I.1.3.

               Vozila namijenjena prijevozu robe najveće dopuštene mase koja ne prelazi 3,5 metričke tone.

               84

               I.1.4.

               Vozila namijenjena prijevozu putnika i opremljena s više od devet sjedala, uključujući sjedalo za vozača, s najvećom dopuštenom masom većom od 3,5 metričke tone.

               89

               I.1.5.

               Vozila namijenjena prijevozu robe, s najvećom dopuštenom masom većom od 3,5 metričke tone.

               89

               I.1.6.

               Vozila namijenjena prijevozu putnika i opremljena s više od devet sjedala, uključujući sjedalo za vozača, snage motora jednake ili veće od 200 DIN-KS (DIN - Institut za normizaciju Savezne Republike Njemačke).

               91

               I.1.7.

               Vozila namijenjena prijevozu robe ili materijala, snage motora jednake ili veće od 200 DIN-KS te najveće dozvoljene mase veće od 12 metričkih tona.

               91

         I.2.   Mjerni uređaji

   Buka koju stvaraju vozila mjeri se pomoću vrste uređaja za mjerenje razine buke opisanog u Publikacijama 179, 1. izdanje (1965.), Međunarodne elektrotehničke komisije.
   I.3.   Uvjeti mjerenja

   Mjerenja se provode na neopterećenim vozilima na dovoljno tihom i otvorenom području (buka u prostoru i buka vjetra barem 10 dB (A) niže od buke koja se mjeri).
   To područje trebalo bi npr. biti otvoren prostor promjera 50 metara sa središnjim dijelom promjera barem 20 metara koji je gotovo ravan, površine od betona, asfalta ili sličnog materijala, a ne smije biti prekriven mekanim snijegom, visokom travom, rahlom zemljom ili pepelom.
   Površina staze za testiranje mora biti takva da ne uzrokuje pretjeranu buku kotača. Ovaj se uvjet primjenjuje samo na mjerenja buke koju stvaraju vozila koja se kreću.
   Mjerenja se provode po lijepom vremenu s malo vjetra. Nitko osim promatrača koji očitava podatke s uređaja ne smije ostati u blizini vozila ili mikrofona, budući da prisutnost promatrača u blizini vozila ili mikrofona može značajno utjecati na očitavanje s uređaja. Pomicanja kazaljke koja se javljaju nevezano za značajke bitne razine buke ne uzimaju se u obzir pri očitavanju.
   I.4.   Metoda mjerenja

   I.4.1.   Mjerenja buke vozila koja se kreću (za homologaciju)
   Moraju se napraviti barem dva mjerenja sa svake strane vozila. Pripremna mjerenja mogu se raditi u svrhu podešavanja, ali su zanemariva.
   Mikrofon se postavlja 1,2 m iznad razine zemlje na udaljenost od 7,5 metara od puta središnje linije vozila, CC, mjereno uzduž okomice PP’ na tu liniju (Slika 1.).
   Dvije linije AA’ i BB’, paralelne s linijom PP’ i postavljene na 10 metara ispred i 10 metara iza te linije, označit će se na stazi za testiranje. Vozila prilaze liniji AA’ ujednačenom brzinom, kako je dolje istaknuto. Zaklopka za zrak tada se potpuno otvara što je brže moguće te zadržava takav potpuno otvoren položaj dok stražnji dio vozila (1) ne prijeđe liniju BB’; zaklopka za zrak se tada ponovno zatvara što je brže moguće.
   Najviša snimljena razina buke predstavlja rezultat mjerenja.
   I.4.1.1.   Vozila bez mjenjača

   Vozilo se približava liniji AA’ ujednačenom brzinom koja odgovara najnižoj od tri sljedeće brzine:

               —

               brzina motora jednaka tri četvrtine brzine motora pri kojoj motor razvija najveću snagu;

               —

               brzina motora jednaka tri četvrtine najveće brzine motora koju dozvoljava automatski regulator;

               —

               50 kilometara na sat.

         I.4.1.2.   Vozila s mjenjačem na ručno upravljanje

               I.4.1.2.1.

               Druga brzina u mjenjaču mora se koristiti ako je vozilo opremljeno dvobrzinskim, tro-brzinskim ili četverobrzinskim mjenjačem;

               I.4.1.2.2.

               Treća brzina u mjenjaču mora se koristiti ako kutija ima više od četiri brzine;

               I.4.1.2.3.

               Ako prijenos ima dvostruki prijenosni omjer (prijenosni mjenjač ili dvobrzinsku stražnju osovinu), mjenjač se mora koristiti omogućujući najveću brzinu vozila.

         Vozilo se približava liniji AA’ ujednačenom brzinom koja odgovara najnižoj od tri sljedeće brzine:

               —

               brzina motora jednaka tri četvrtine brzine motora pri kojoj motor razvija najveću snagu;

               —

               brzina motora jednaka tri četvrtine najveće brzine motora koju dozvoljava automatski upravljač;

               —

               50 kilometara na sat.

         I.4.1.3.   Vozila s automatskim mjenjačem

   Vozilo se približava liniji AA’ ujednačenom brzinom koja odgovara najnižoj od dvije sljedeće brzine:

               —

               50 kilometara na sat

               —

               tri četvrtine najveće brzine.

         Kada postoji mogućnost izbora, koristi se „normalni” položaj izbornika za gradsku vožnju.
   I.4.1.4.   Objašnjenje rezultata

   I.4.1.4.1.   Kako bi se vodilo računa o netočnostima mjernih uređaja, dobiveni rezultat od svakog uređaja utvrđuje se raščlanjivanjem (dedukcijom) dB(A) s uređaja za očitavanje.
   I.4.1.4.2.   Mjerenja se smatraju valjanima ako razlika između dva uzastopna mjerenja s iste strane vozila ne prekoračuje 2 dB(A).
   I.4.1.4.3.   Najviša izmjerena razina zvuka predstavlja rezultat testiranja. Kada bi rezultat prekoračio za 1 dB(A) najvišu dopuštenu razinu buke za kategoriju testiranog vozila, moraju se obaviti dva daljnja mjerenja. Tri od četiri mjerenja dobivena na taj način moraju se uklopiti u propisana ograničenja.

   I.4.2.   Mjerenja buke na mirujućim vozilima

   I.4.2.1.   Položaj uređaja za razinu buke

   Mjerenja se izvode na točki X (prikazano na slici 2.) na udaljenosti od 7 metara od najbliže površine vozila.
   Mikrofon se postavlja na 1-2 metra iznad zemlje.
   I.4.2.2.   Broj mjerenja

   Provode se barem dva mjerenja.
   I.4.2.3.   Uvjeti probe vozila

   Motor vozila bez automatskog upravljača brzine radi pri tri četvrtine frekvencije okretaja motora pri kojoj, prema proizvođaču vozila, razvija svoju najveću snagu. Frekvencija okretaja motora mjeri se pomoću nezavisnog uređaja, npr. kotrljajućeg ležaja i tahometra. Ako je motor opremljen automatskim upravljačem koji sprečava motor u prekoračenju brzine pri kojoj on razvija svoju najveću snagu, radit će pri najvećoj brzini koju dozvoli automatski upravljač.
   Prije izvođenja bilo kakvih mjerenja, motor se dovodi na svoju normalnu radnu temperaturu.
   I.4.2.4.   Objašnjenje rezultata

   Sva snimljena očitanja razina buke navode se u izvješću.
   Metoda koja se koristi za izračunavanje snage motora također se opisuje gdje je to moguće. Stanje opterećenosti vozila također se mora navesti.
   Mjerenja se smatraju valjanima ako razlika između dva uzastopna mjerenja s iste strane vozila ne prekoračuje 2 dB(A).
   Najveći snimljeni uzorak predstavlja rezultat testiranja.

   II.   ISPUŠNI SUSTAV (PRIGUŠIVAČ)
   II.1.   Ako je vozilo opremljeno uređajem namijenjenim za smanjivanje ispušne buke (prigušivač), primjenjuju se zahtjevi točke II. Ako je usisni priključak motora opremljen zračnim filtrom koji je neophodan za usklađivanje s dopuštenom razinom buke, filtar se smatra dijelom prigušivača te se zahtjevi točke II. također primjenjuju na taj filtar.
   II.2.   Nacrt ispušnog sustava prilaže se certifikatu o homologaciji tipa vozila.
   II.3.   Prigušivač se mora označiti s obzirom na svoju izradu i vrstu što mora biti jasno vidljivo i neizbrisivo.
   Korištenje vlaknastog upijajućeg materijala dozvoljava se u izradi prigušivača samo ako su ispunjeni sljedeći uvjeti:

               II.4.1.

               Vlaknasti upijajući materijal ne mora se postaviti na one dijelove prigušivača kroz koje prolaze plinovi.

               II.4.2.

               Prikladni uređaji moraju osigurati da vlaknasti upijajući materijal ostane u položaju cijelo vrijeme dok se koristi prigušivač.

               II.4.3.

               Vlaknasti upijajući materijal mora biti otporan na temperaturu barem 20 % višu od radne temperature, što se može dogoditi u predjelu prigušivača gdje su smješteni ovi vlaknasti upijajući materijali.

      (1)  Ako vozilo ima prikolicu ili poluprikolicu, one se neće uzimati u obzir pri utvrđivanju prelaska preko linije BB’.


title: 78/507/EEZ: Direktiva Komisije od 19. svibnja 1978. o prilagodbi tehničkom napretku Direktive Vijeća 76/114/EEZ o usklađivanju zakonodavstava država članica u odnosu na propisane pločice i oznake za motorna vozila i njihove prikolice te na njihov položaj i način pričvršćivanja

text:
               13/Sv. 026

               HR

               Službeni list Europske unije

               68

         31978L0507

               L 155/31

               SLUŽBENI LIST EUROPSKE UNIJE

               19.05.1978.

      DIREKTIVA KOMISIJE

   od 19. svibnja 1978.
   o prilagodbi tehničkom napretku Direktive Vijeća 76/114/EEZ o usklađivanju zakonodavstava država članica u odnosu na propisane pločice i oznake za motorna vozila i njihove prikolice te na njihov položaj i način pričvršćivanja
   (78/507/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 70/156/EEZ od. 6. veljače 1970. o usklađivanju zakonodavstava država članica u odnosu na homologaciju tipa motornih vozila i njihovih prikolica (1), kako je izmijenjena Aktom o pristupanju, a posebno njezine članke 11., 12. i 13.,
   uzimajući u obzir Direktivu Vijeća 76/114/EEZ od 18. prosinca 1975. o usklađivanju zakonodavstava država članica u odnosu na propisane pločice i oznake za motorna vozila i njihove prikolice i na njihov položaj i način pričvršćivanja (2),
   budući da je Međunarodna organizacija za standardizaciju (ISO) usvojila dva međunarodna standarda u svjetskom sustavu klasifikacije koji omogućuje identifikaciju proizvođača vozila (3) i samog vozila (4); budući da je stoga preporučljivo uključiti taj sustav identifikacije proizvođača u Direktivu 76/114/EEZ te istodobno uskladiti zahtjeve spomenute direktive sa standardom ISO koji se odnosi na identifikaciju vozila;
   budući da su odredbe ove Direktive u skladu s mišljenjem Odbora za prilagodbu tehničkom napretku direktiva namijenjenih uklanjanju tehničkih prepreka u trgovini motornim vozilima,
   DONIJELA JE OVU DIREKTIVU:
   Članak 1.
   Prilog Direktivi 76/114/EEZ izmjenjuje se kako je prikazano u Prilogu ovoj Direktivi.
   Članak 2.
   1.   S učinkom od 1. listopada 1978., države članice ne smiju, iz razloga koji se odnose na propisane pločice i oznake te na njihov položaj i način pričvršćivanja:

               —

               odbiti dodjelu EEZ homologacije za određeni tip vozila i izdavanje dokumenata iz članka 10. stavka 1. posljednje alineje Direktive 70/156/EEZ ni dodjelu nacionalne homologacije, ni

               —

               zabraniti stavljanje u uporabu vozila,

         ako su propisane pločice i oznake te njihov položaj i način pričvršćivanja na tom tipu vozila u skladu s odredbama Direktive 76/114/EEZ, kako je izmijenjena ovom Direktivom.
   2.   S učinkom od 1. listopada 1981. države članice:

               —

               ne smiju izdati dokument iz članaka 10. stavka 1. posljednje alineje Direktive 70/156/EEZ za određeni tip vozila ako propisane pločice i oznake te njihov položaj i način pričvršćivanja nisu u skladu s odredbama Direktive 76/114/EEZ, kako je izmijenjena ovom Direktivom,

               —

               mogu odbiti dodjelu nacionalne homologacije za određen tip vozila ako propisane pločice i oznake te njihov položaj i način pričvršćivanja nisu u skladu s odredbama Direktive 76/114/EEZ, kako je izmijenjena ovom Direktivom.

         3.   S učinkom od 1. listopada 1981. države članice mogu zabraniti stavljanje u uporabu vozila ako propisane pločice i oznake te njihov položaj i način pričvršćivanja ne odgovaraju odredbama Direktive 76/114/EEZ, kako je izmijenjena ovom Direktivom.
   Članak 3.
   Države članice donose odredbe potrebne za usklađivanje s ovom Direktivom najkasnije do 1. listopada 1978. i o tome odmah obavješćuju Komisiju.
   Članak 4.
   Ova je Direktiva upućena državama članicama.

      Sastavljeno u Bruxellesu 19. svibnja 1978.

            Za Komisiju

         Étienne DAVIGNON

            Član Komisije

      (1)  SL L 42, 23.2.1970., str. 1.

      (2)  SL L 24, 30.1.1976., str. 1.

      (3)  Međunarodni standard ISO 3780., 1.2.1976.

      (4)  Međunarodni standard ISO 3779., 15.6.1977.
   PRILOG
   Izmjena Priloga Direktivi Vijeća 76/11/EEZ od 18. prosinca 1975.
   Točka 2.1.2. peti redak:
   Tekst „DK za Dansku” zamjenjuje se sljedećim: „18 za Dansku”.
   Napomena (1) zamjenjuje se sljedećim:

                  „(1)

                  Ako vozilu nije dodijeljena EEZ homologacija i stoga nema broj EEZ homologacije država članica može zahtijevati navod broja nacionalne homologacije. Ako je potrebno navesti broj nacionalne homologacije, proizvođač je može naznačiti na pločici proizvođača ili na odvojenoj pločici.”

   U točkama 2.1.4., 2.1.5., 2.1.6., 2.1.7. i 2.1.8.:
   riječ „težina” zamjenjuje se riječju „masa”.
   Točka 3.1. mijenja se i glasi:

      Mora se nalaziti na pločici proizvođača te na šasiji, okviru ili na nekom drugom sličnom dijelu vozila.
      Mora se sastojati od tri dijela.
      3.1.1.1.   Prvi dio sastoji se od oznake koja se dodjeljuje proizvođaču vozila radi identifikacije. Oznaka se sastoji od tri znaka, slova ili brojki, koju u skladu s međunarodnom agencijom Međunarodne organizacije za standardizaciju (ISO) dodjeljuje nadležno tijelo države u kojoj proizvođač ima glavno mjesto poslovanja. Prvi znak određuje geografsko područje, drugi državu unutar toga geografskog područja, a treći određenog proizvođača.
      Ako proizvođač proizvodi manje od 500 vozila godišnje, treći znak je uvijek ‚9’. Radi identifikacije takvih proizvođača nadležno tijelo mora odrediti i treći, četvrti ili peti znak trećeg dijela oznake.
      3.1.1.2.   Drugi dio se sastoji od šest znakova (slova ili brojki) pomoću kojih se označuju opće značajke vozila. Ako proizvođač ne primjenjuje jedan ili više navedenih znakova, prazne je prostore potrebno ispuniti slovima ili brojkama po izboru proizvođača.
      3.1.1.3.   Treći dio, koji se sastoji od osam znakova, pri čemu posljednja četiri znaka moraju biti brojke, mora zajedno s ostala dva dijela omogućivati jasnu identifikaciju pojedinačnog vozila. Ako proizvođač ne primijeni jedan ili više navedenih znakova, u prazne je prostore potrebno upisati nulu kako bi se dobio propisan broj znakova.
      3.1.2.   Ako je moguće, oznaka mora biti navedena u jednom retku.
      Iznimno zbog tehničkih razloga, oznaka može biti navedena u dva retka. Međutim, u tom slučaju pojedinačni dio oznake mora ostati cjelovit u istom retku. Početak i kraj svakog retka mora biti označen simbolom koji nije ni arapski broj ni latinsko veliko slovo te koji se s takvim znakovima ne može pobrkati. Za pločice proizvođača taj se zahtjev može izostaviti ako je broj ispisan u samo jednom retku. Takav se simbol može uvrstiti i između tri dijela oznake u jednom retku (točka 3.1.1.).
      Između znakova ne smije biti razmaka.”

   DODATAK
   PRIMJER PLOČICE PROIZVOĐAČA
   Sljedeći primjer ne znači da se ti podaci doista moraju nalaziti na pločici proizvođača. Navedeni su samo radi primjera.
   Primjer br. 1.

   Primjer za vozilo kategorije M1.
   Dodatni podaci prema točki 2.2. upisuju se ispod ili sa strane propisanih podataka (vidjeti pravokutnike označene točkastim linijama koji se nalaze u gornjem primjeru).
   Primjer br. 2.

   Primjer za vozilo kategorije N3.
   Dodatni podaci prema točki 2.2. upisuju se ispod ili sa strane propisanih podataka (vidjeti pravokutnike označene točkastim linijama koji se nalaze u gornjem primjeru).


title: Direktiva Komisije 96/64/EZ od 2. listopada 1996. o prilagodbi tehničkom napretku Direktive Vijeća 77/389/EEZ o usklađivanju zakonodavstava država članica u odnosu na naprave za vuču na motornim vozilima  Tekst značajan za EGP

text:
               13/Sv. 010

               HR

               Službeni list Europske unije

               46

         31996L0064

               L 258/26

               SLUŽBENI LIST EUROPSKE UNIJE

               02.10.1996.

      DIREKTIVA KOMISIJE 96/64/EZ
   od 2. listopada 1996.
   o prilagodbi tehničkom napretku Direktive Vijeća 77/389/EEZ o usklađivanju zakonodavstava država članica u odnosu na naprave za vuču na motornim vozilima
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 77/389/EEZ od 17. svibnja 1977. o usklađivanju zakonodavstava država članica u odnosu na naprave za vuču na motornim vozilima (1), a posebno njezin članak 4.,
   budući da je Direktiva 77/389/EEZ jedna od zasebnih direktiva postupka EZ homologacije tipa utvrđenog Direktivom 70/156/EEZ (2), kako je zadnje izmijenjena Direktivom 96/27/EZ (3); budući da se stoga odredbe predviđene Direktivom 70/156/EEZ u odnosu na sustave vozila, sastavne dijelove i zasebne tehničke jedinice, primjenjuju na ovu Direktivu;
   budući da posebno članak 3. stavak 4. i članak 4. stavak 3. Direktive 70/156/EEZ zahtijevaju da se svakoj pojedinačnoj Direktivi priloži opisni dokument koji sadrži mjerodavne točke Priloga I. toj Direktivi, kao i homologacijsku potvrdu u skladu s njezinim Prilogom VI., kako bi se homologacija tipa mogla računalno obraditi;
   budući da se ove izmjene odnose na upravne odredbe iz navedene Direktive; budući da nije potrebno u tu svrhu poništiti postojeće homologacije, koje su dodijeljene na osnovi navedene Direktive, niti spriječiti registraciju, prodaju ni početak uporabe novih vozila koja pokrivaju te homologacije;
   budući da su mjere predviđene ovom Direktivom u skladu s mišljenjem Odbora za prilagodbu tehničkom napretku, uspostavljenog Direktivom 70/156/EEZ,
   DONIJELA JE OVU DIREKTIVU:
   Članak 1.
   1.   Članci Direktive 77/389/EEZ mijenjaju se kako slijedi:

               —

               članak 1. treba glasiti: „… iznimno za vozila koja voze po tračnicama, traktore za poljoprivredu i šumarstvo i druge pokretne strojeve.”,

               —

               u članku 2. riječ „Prilog” zamjenjuje se riječima „Prilog II.”,

               —

               u članku 3. riječ „Prilog” zamjenjuje se riječima „Prilog II.”,

               —

               u članku 4. riječi „ovaj Prilog” zamjenjuju se riječju „prilozi”.

         2.   Prilog Direktivi 77/389/EEZ izmjenjuje se u skladu s Prilogom ovoj Direktivi.
   Članak 2.
   Od 1. listopada 1997. države članice:

               —

               neće više dodjeljivati EZ homologaciju tipa prema članku 4. stavku 1. Direktive 70/156/EEZ, i

               —

               mogu odbiti nacionalnu homologaciju

         za nove tipove vozila iz razloga vezanih uz naprave za vuču, ako ne zadovolje odredbe Direktive 77/389/EEZ, kako je izmijenjena ovom Direktivom.
   Ovom se Direktivom neće poništiti homologacije prethodno dodijeljene prema Direktivi 77/389/EEZ niti će se spriječiti produljenje takvih homologacija prema odredbama direktive prema kojima su prvobitno odobrene.
   Članak 3.
   1.   Države članice donose zakone i druge propise potrebne za usklađivanje s ovom Direktivom do 1. listopada 1997. One o tome odmah obavješćuju Komisiju.
   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 4.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 5.
   Ova je Direktiva upućena državama članicama.

      Sastavljeno u Bruxellesu 2. listopada 1996.

            Za Komisiju

         Martin BANGEMANN

            Član Komisije

      (1)  SL L 145, 13.6.1977., str. 41.

      (2)  SL L 42, 23.2.1970., str. 1.

      (3)  SL L 169, 8.7.1996., str. 1.
   PRILOG
   IZMJENE PRILOGA DIREKTIVI 77/389/EEZ

               1.

               Između članaka i Priloga umeće se Popis priloga kako slijedi:

                  „POPIS PRILOGA

                              Prilog I.:

                           Upravne odredbe o homologaciji

                              Dodatak 1.:

                           Opisni dokument

                              Dodatak 2.:

                           Certifikat o homologaciji

                              Prilog II.:

                           Naprave za vuču”

               2.

               Umeće se novi Prilog I.:

                  „PRILOG I
                  UPRAVNE ODREDBE O HOMOLOGACIJI TIPA
                  1.   ZAHTJEV ZA EZ HOMOLOGACIJU TIPA VOZILA

                              1.1.

                              Zahtjev za EZ homologaciju prema članku 3. stavku 4. Direktive 70/156/EEZ za tip vozila u odnosu na njegove naprave za vuču podnosi proizvođač.

                              1.2.

                              Obrazac opisnog dokumenta dan je u Dodatku 1.

                              1.3.

                              Tehničkoj službi odgovornoj za provedbu homologacijskog ispitivanja mora biti dostavljeno:

                                          1.3.1.

                                          vozilo koje je mjerodavni primjerak tipa vozila koji treba homologirati.

                        2.   DODJELJIVANJE EZ HOMOLOGACIJE TIPA VOZILA

                              2.1.

                              Ako su ispunjeni mjerodavni zahtjevi, dodjeljuje se EZ homologacija prema članku 4. stavku 3. i po potrebi članku 4. stavku 4. Direktive 70/156/EEZ.

                              2.2.

                              Obrazac za certifikat o EZ homologaciji dan je u Dodatku 2.

                              2.3.

                              Svaki homologirani tip vozila dobiva svoj homologacijski broj u skladu s Prilogom VII. Direktivi 70/156/EEZ. Ista država članica ne smije dodijeliti isti broj nekom drugom tipu vozila.

                        3.   PREINAKE TIPA VOZILA I IZMJENE HOMOLOGACIJA

                              3.1.

                              Za preinake tipa vozila koji je homologiran u skladu s ovom Direktivom, primjenjuju se odredbe iz članka 5. Direktive 70/156/EEZ.

                        4.   SUKLADNOST PROIZVODNJE

                              4.1.

                              Mjere osiguranja sukladnosti proizvodnje poduzet će se u skladu s odredbama predviđenim člankom 10. Direktive 70/156/EEZ.”

               3.

               Umeću se sljedeća dva nova dodatka 1. i 2.:„
                  Dodatak 1

                  Dodatak 2

               ”

               4.

               Dosadašnji Prilog postaje Prilog II.
               U odjeljku 1.2. riječi „Prilog I.” zamjenjuju se riječima „Prilog II.A”.


title: Direktiva Komisije 96/40/EZ od 25. lipnja 1996. o uspostavljanju zajedničkog obrasca osobne iskaznice za inspektore koji obavljaju nadzor države luke  Tekst značajan za EGP

text:
               07/Sv. 20

               HR

               Službeni list Europske unije

               13

         31996L0040

               L 196/8

               SLUŽBENI LIST EUROPSKE UNIJE

         DIREKTIVA KOMISIJE 96/40/EZ
   od 25. lipnja 1996.
   o uspostavljanju zajedničkog obrasca osobne iskaznice za inspektore koji obavljaju nadzor države luke
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 95/21/EZ od 19. lipnja 1995. o provođenju međunarodnih standarda u odnosu na sigurnost brodova, sprečavanje onečišćenja i uvjete života i rada na brodovima koji se koriste lukama Zajednice i plove u vodama u nadležnosti država članica (nadzor države luke) (1), a posebno njezin članak 12. stavak 4.,
   budući da Direktiva 95/21/EZ omogućava uspostavljanje zajedničkog modela osobne iskaznice za inspektore koji obavljaju nadzor države luke;
   budući da je potrebno da osobna iskaznica sadrži barem sljedeće podatke: naziv tijela koje izdaje iskaznicu, puno ime vlasnika osobne iskaznice, sliku vlasnika osobne iskaznice, potpis vlasnika osobne iskaznice i izjavu kojom se vlasnika ovlašćuje za provođenje inspekcija u skladu s nacionalnim zakonodavstvom donesenim sukladno ovoj Direktivi;
   budući da osobna iskaznica treba sadržavati prijevod na engleski jezik, ako to nije glavni jezik u upotrebi, u svrhu predstavljanja inspektora zapovjedniku broda i članovima posade;
   budući da točan oblik osobne iskaznice treba prepustiti državama članicama;
   budući da su mjere predviđene ovom Direktivom u skladu s mišljenjem Odbora osnovanog sukladno članku 12. Direktive Vijeća 93/75/EEZ (2),
   DONIJELA JE OVU DIREKTIVU:
   Članak 1.
   Osobna iskaznica navedena u članku 12., stavku 4. Direktive 95/21/EZ mora udovoljavati zahtjevima navedenima u Prilogu.
   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 1. veljače 1997. One o tome odmah obavješćuju Komisiju.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu. Načine tog upućivanja određuju države članice.
   2.   Države članice Komisiji dostavljaju odredbe nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 4.
   Ova je Direktiva upućena državama članicama.

      Sastavljeno u Bruxellesu 25. lipnja 1996.

            Za Komisiju

         Neil KINNOCK

            Član Komisije

      (1)  SL L 157, 7.7.1995., str. 1.

      (2)  SL L 247, 5.10.1993., str. 19.
   PRILOG
   ZAHTJEVI ZA OSOBNU ISKAZNICU INSPEKTORA ZA DRŽAVNI NADZOR LUKA
   (kako je navedeno u članku 12., stavku 4. Direktive 95/21/EZ)
   Osobna iskaznica mora sadržavati barem sljedeće podatke:

               (a)

               Naziv nadležnog tijela koji izdaje iskaznicu

               (b)

               Puno ime vlasnika osobne iskaznice

               (c)

               Najnoviju sliku vlasnika osobne iskaznice

               (d)

               Potpis vlasnika osobne iskaznice

               (e)

               Izjavu kojom se vlasnik osobne iskaznice ovlašćuje za provođenje pregleda u skladu s nacionalnim zakonodavstvom donesenim sukladno ovoj Direktivi.

         Ako glavni jezik koji se koristi na osobnoj iskaznici nije engleski, mora postojati i prijevod na engleski jezik.
   Oblik osobne iskaznice prepušta se na izbor nadležnim tijelima.